CELEX: 32013D1130(01)
Language: da
Date: 2013-10-24 00:00:00
Title: Energifællesskabets Ministerråds afgørelse D/2013/03/MC-EnC om forlængelse af energifællesskabstraktatens gyldighedsperiode

30.11.2013   
            
            
               DA
            
            
               Den Europæiske Unions Tidende
            
            
               L 320/81
            
         ENERGIFÆLLESSKABETS MINISTERRÅDS AFGØRELSE
   D/2013/03/MC-EnC
   om forlængelse af energifællesskabstraktatens gyldighedsperiode
   ENERGIFÆLLESSKABETS MINISTERRÅD HAR —
   under henvisning til traktaten om oprettelse af Energifællesskabet (»traktaten«), særlig artikel 97, og
   ud fra følgende betragtninger:
   
               (1)
            
            
               Traktaten blev underskrevet den 25. oktober 2005 og trådte i kraft den 1. juli 2006.
            
         
               (2)
            
            
               I henhold til artikel 97 indgås traktaten for en periode på ti år regnet fra dens ikrafttræden, og den forlænges ved en afgørelse fra Ministerrådet.
            
         
               (3)
            
            
               Energifællesskabet har vist sig at udgøre en effektiv ramme for regionalt samarbejde på energiområdet.
            
         
               (4)
            
            
               Energifællesskabet følger nøje udviklingen i Den Europæiske Unions energipolitik og har påtaget sig forpligtelser, der rækker ud over 2016.
            
         
               (5)
            
            
               Den Europæiske Unions institutioner (1) har ligesom den permanente gruppe på højt plan på sine møder den 19. juni og den 23. oktober 2013 offentligt tilkendegivet, at de støtter en forlængelse af traktaten —
            
         VEDTAGET DENNE AFGØRELSE:
   Artikel 1
   Forlængelse af energifællesskabstraktatens gyldighedsperiode
   Traktatens gyldighedsperiode forlænges med en periode på ti år.
   Artikel 2
   Ikrafttræden
   Denne afgørelse træder i kraft ved vedtagelsen.
   
      Udfærdiget i Beograd, den 24. oktober 2013.
      
         
            På Ministerrådets vegne
         
         Z. MIHAJLOVIĆ
      
   
   
      (1)  Rapport fra Kommissionen til Europa-Parlamentet og Rådet i henhold til artikel 7 i afgørelse 2006/500/EF, KOM(2011) 105 endelig af 10.3.2011; meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget om energiforsyningssikkerhed og internationalt samarbejde — »EU's energipolitik: Samarbejde med partnere uden for EU«, KOM(2011) 539 endelig af 7.9.2011; konklusionerne fra samlingen i Rådet for Den Europæiske Union den 24. november 2011 om styrkelse af den eksterne dimension af EU's energipolitik.